Hei! Olen Sid Roth.
Tervetuloa maailmaani, joka on luonnollisesti yliluonnollinen.
Vieraani alkoi liikkua Jumalan kirkkaudessa 7-vuotiaana.
Siinä iässä en ymmärtänyt mitään.
12-vuotiaana hän veti kokouksia, -
jotka olivat täynnä sakeaa ja silminnähtävää Jumalan läsnäoloa.
Jumala näytti hänelle tarkoin, -
miltä seuraava, suurin ja viimeinen Jumalan liikehdintä näyttää.
Se on erilainen, kuin mitä kukaan on ajatellut.
Onko olemassa yliluonnollinen ulottuvuus, -
toinen maailma tuntemamme maailman tuolla puolen?
Onko elämää kuoleman jälkeen?
Onko unissamme viestejä taivaasta?
Onko Jumala tuomassa maan päälle nyt parantumisten hyökyaallon?
Liity Sidin seuraan Yliluonnollista-ohjelmaan.
Tervetuloa, Pyhä Henki! Vapauta yhä enemmän Jumalan kirkkautta.
Antaudumme Sinulle täysin.
Olet aivan ylittänyt itsesi tänään, Pyhä Henki!
Sinä ja Jumalan läsnäolo tunnutte koko ajan vain vahvemmin.
Vieraani Torrey Marcel Harper on toiselta nimeltään Kirkkaus-Torrey.
Hän alkoi nähdä hengessä ollessaan 7-vuotias. Elämäsi muuttui silloin.
Mitä tapahtui?
Olin olohuoneessa isoäitini kanssa. Hän ylisti Jumalaa rukouksessa.
Äkkiä Jumalan läsnäolo alkoi täyttää olohuoneen.
Olin tullut uskoon 6-vuotiaana ja olin janoinen Jumalan puoleen.
Isoäitini palvoi Jumalaa, ja Jumalan läsnäolo täytti paikan.
Aloin puhua kielillä. Kyyneleet alkoivat valua pitkin kasvojani.
Kun rukoilin Pyhässä Hengessä, aloin samalla nähdä hengessä.
Olin vasta lapsi, mutta puhuin kielillä ja rukoilin Hengessä.
Esirukouksen ja profeetallisuuden henki alkoi vaikuttaa elämässäni.
Jumala kohtasi Torreyta ensin kahden kesken.
Sinulla oli tapaamisia Jumalan kanssa öisin makuuhuoneessasi.
Palvoit Jumalaa. Kerro siitä.
Kun olin täyttynyt Hengellä, -
olin todella herkkä aistimaan asioita hengen maailmassa.
Se alkoi kuorman kantamisena. Pystyin tuntemaan ihmisten olon.
Äiti luuli, etten osaa keskittyä, -
mutta oikeasti kysymys oli hengessä näkemisestä.
Tunsitko tai näitkö omissa oloissasi Jumalan läsnäolon tai pilven, -
shekina-kirkkauden? - En nähnyt sitä silloin, -
mutta tunsin syvästi hengessä.
Muistan lapsuudesta, kuinka Jumalan voima liikkui kokouksissa.
Voitelun ja kirkkauden voimistuessa juoksin aina alakertaan vessaan.
En halunnut muiden lasten näkevän, kuinka reagoin Pyhään Henkeen.
Juoksin vessakoppiin, suljin oven ja itkin käsipyyhkeisiin.
Se alkoi itkulla ja läsnäolon kokemisella.
Sen seurauksena, mitä Jumala teki kahden kesken Torreyn kanssa, -
hän alkoi vetää kokouksia 12-vuoden ikäisenä!
Sanastosi oli silloin vajaata, -
mutta kokoukset kuulostavat olleen täynnä kirkkautta. - Totta.
Perheessäni oltiin metodisteja, vaikka emme tienneet sitä.
Seurakuntamme oli Hengen täyteinen. Pastorimme oli herätyssaarnaaja.
Perheemme oli myös helluntailainen.
Vedin helluntaiseurakunnassa kokouksia vanhemmalle väelle.
Siellä oli palavia rukouksen naisia.
Jumala siunasi minut tuomaan yhteen ihmisiä. Osasin myös organisoida.
12-vuotiaana Herra neuvoi minua, kenet kutsuisin mukaan puhumaan.
Se oli hupaisaa, koska aina aluksi he hämmästyivät kuullessaan ikäni.
He miettivät, oliko kyseessä jekku, mutta tulivat lopulta kuitenkin.
Kokouksista tuli suosittuja, ja ne saivat nimen Perjantain tulet.
Herra liikkui Henkensä kautta.
Paikalla oli iäkkäämpää väkeä, pastoreita ja seurakunnan johtajia.
Niistä tuli herätyskokouksia.
Kävit Asburyn herätyksessä.
Seuraavana päivänä Asburyn herätyksen alkamisesta -
kuvasimme täällä kanssasi ohjelman.
Jumala ilmestyi silloin sinulle. Mitä Hän kertoi sinulle?
Olin valmistautumassa ohjelman kuvauksiin ja palvelutyöhöni.
Ollessani hotellihuoneessani, -
aloin nähdä Jumalan tuulen puhaltavan huoneeseen.
Se melkein työnsi minut sängyltä, ja siirryin avoimeen näkyyn.
Näin Yhdysvaltojen kartan -
ja näin Jumalan tuulen puhaltavan länsirannikolta itärannikolle.
Herra sanoi: "William Seymourin ja hänen poikiensa päivät ovat täällä.
Alan laskea liikkeelle Azusa-vuodatuksen uutta aaltoa.
Se on suurempi kuin aiemmin ja lankeaa seuraavan sukupolven ylle."
William Seymour aloitti suuren herätyksen Kaliforniassa.
Näkysi koski häntä.
Asburyn herätyksen sanotaan olevan vasta esimakua jostakin suuremmasta.
Jumala antoi Torreylle avoimen näyn siitä suuremmasta tapahtumasta, -
joka tunnetaan nimellä "suurempi kirkkauden herätys".
Tämä näky muuttaa elämäsi suunnan ikuisiksi ajoiksi.
Yliluonnollista-ohjelma jatkuu hetken kuluttua.
Rukous on keskeinen avain Jumalan lupauksiin ja siunauksiin.
Rukoileminen päivittäin rukouskielellä on tärkeää etenkin nykyisessä ajassa.
Sid Roth esittelee uuden GodTalk-rukoussovelluksen.
Sovelluksessa voit asettaa rukousmuistutuksia.
Osoita vastuullisuutesi jakamalla rukousaikasi muille.
Kerro rukouspyyntösi globaalille rukousyhteisöllemme.
Katso opetus Pyhän Hengen kasteen saamisesta -
ja Jumalan antamalla kielellä rukoilemisesta päivittäin.
Hyödynnä ohjelma-arkistoamme ja ISN-verkostoa -
ja rakenna uskoa Jumalan mahdollisuuksiin.
Sovellus on ilmainen ja saatavana iOS- ja Android-käyttöjärjestelmille.
Etsi "Sid Roth's GodTalk" laitteesi sovelluskaupasta.
Monet katsojat ovat kokeneet ihmeitä katsottuaan ohjelmaa.
Kärsin migreenistä kaksi vuotta.
Eräänä iltana katselin suoraa ISN-lähetystänne YouTubesta.
Kaksi ihmistä alkoi rukoilla, että päänsärky paranee.
Tiesin, että se oli minua varten. Migreenit eivät ole enää toistuneet.
Ohjelmienne avulla olen itsekin oppinut rukoilemaan parantumista.
Olen rukoillut toisten puolesta, ja he ovat parantuneet. ISN on siunaus!
Olen Irakista ja käännyin äskettäin islamista kristinuskoon.
Ohjelmanne ja siinä kuvatut ihmeet saivat osaltaan minut kääntymään.
Jos ohjelma on koskettanut sinua, jaa todistuksesi tässä osoitteessa.
Yliluonnollista-ohjelma jatkuu.
Kirkkaus-Torrey, olit palvomassa Jumalaa Asburyn herätyksessä.
Mitä sinä näit?
Saavuin Asburyyn kaksi päivää ennen tapahtuman päättymistä.
Se oli virallinen rukouspäivä college-opiskelijoiden puolesta.
Istuin parvella, ja Jumalan läsnäolo oli todella voimakas ja puhdas.
Se oli ihmeellistä, pakahduttavaa. Palvoin Jumalaa penkillä istuen.
Kuulin Herran sanovan: "Mene alas", -
joten kumarruin polviani vasten.
Herra sanoi: "Mene alemmas", ja niinpä menin polvilleni.
Taas Hän sanoi: "Mene alemmas." Aloin ihmetellä, mitä Hän tarkoitti.
En tajunnut, että Hän puhuikin oikeastaan sydämeni asennosta.
Kun olin lattialla, Herra sanoi:
"Tällä paikalla haluan seurakuntani nyt olevan, alemmas taipuneena."
Kun Herra sanoi sen, -
näin miekan, joka heilui ympäri maapalloa. Miekka näytti sirpiltä.
Uskon, että elämme sadonkorjuun aikaa. Näin Herran sirpin heiluvan.
Herra sanoi: "Poikani, -
seuraava sadonkorjuu tapahtuu vain niille, jotka menevät alas."
Jos ei mene tarpeeksi alas murtuneella ja nöyrällä sydämellä -
ja antaudu rakkaudesta sairaana, Herra tekee lopun ylpeydestä.
Kristinuskon julkkisten aika on ohi.
Ne, jotka jäävät seisomaan, eivät kestä sitä, mitä on tulossa.
Vain alas taipuvat saavat sen kokea. Kutsun sitä matalaksi johtajuudeksi.
Tarkoitatko siis kirjaimellisesti, -
että jos "kristityt julkkikset", ehkä TV:stä tutut, eivät taivu, -
Jumala hankkiutuu heistä eroon? - Viimeisen kolmen vuoden aikana -
Jumala on tehnyt suuria muutostöitä seurakunnassa maailmanlaajuisesti.
Mietin, että jos taivumme alas, ihmiset näkevät vain Jeesuksen.
Juuri sinne onkin katsottava! Katseet kohdistetaan Jeesukseen.
Herra muistutti minua Hepr. 12:sta:
Kaikkea, mikä voi järkkyä, tullaan ravistelemaan. [Hepr. 12:27]
Jumala poistaa morsiamen huulilta kaiken, mikä vie etusijan Yljältä.
Katsojien on päästävä kuuntelemaan kolmen CD:n opetuksesi. Kerro siitä.
Kolmen CD:n opetukseni on nimeltään "Vaali kohtaamisia Jumalan kanssa".
Opetan, miten voit kulkea Jumalan läsnäolossa omassa elämässäsi.
Voit kokea saman kuin minäkin.
Voit oppia jopa Torreyta paremmaksi Jeesuksen avulla, hän tarkoittaa!
Opetat Oobed-Edomin hetkestä. Mitä se tarkoittaa?
Se muistuttaa siitä, -
kuinka kirkkaus eli liiton arkki päätyi Oobed-Edomin takapihalle.
Lähetä se minun pihalleni, Herra!
Kolmen kuukauden ajan Jumalan kirkkaus oli Oobed-Edomin talossa.
Se on tärkeää, koska kun Asburyn herätys alkoi syttyä helmikuussa, -
huomasin, että siitä puhuttiin paljon kriittisin äänensävyin.
Jotkut siunasivat Jumala työtä, -
toiset yrittivät toistaa sitä itse keinotekoisesti. Porua oli paljon.
Herra sanoi: "Etsin nyt seurakuntaani."
Hän haluaa levittää aloittamansa kaikkialle Kristuksen ruumiiseen.
Emme kuitenkaan saa kadehtia sitä, jos Jumala liikehtii jossakin muualla.
Oobed-Edomin tapaus on mahtava, koska kun Oobed saa siunauksia, -
ja Daavid näkee hänen siunauksensa, hän ei omaksu arvostelevaa henkeä.
Hän ei kadehdi, vaan alkaa palvoa.
Herra sanoi, että morsiamessa pitää herätä samanlainen reaktio.
En välitä, missä Jumala liikehtii, -
olipa se pohjoisessa tai etelässä, kunhan saan olla siinä mukana.
Elämme Oobed-Edomin hetkeä. Ei pidä kadehtia, vaan palvoa.
Kuinka vaarallista arvostelu on?
Se on hyvin vaarallista, koska se ei kuulu Jumalan luonteeseen.
Kunnioitus sen sijaan kuuluu, ja se on osa kirkkautta.
Kirkkautta ei voi kokea, jos ei osaa arvostaa sitä, mitä Jumala tekee.
Sydämen asenteemme tulisi olla se, -
että jos Jumala liikehtii jonkun toisen elämässä, jossakin muualla, -
ja antaa ihmeitä, en saisi kadehtia, vaan minun tulisi riemuita ilosta, -
koska pian koittaa minun vuoroni.
Sait avoimen näyn synnytysosastosta.
Mikä ensinnäkin on avoin näky?
Siinä aletaan nähdä asioita, jotka eivät kuulu luonnolliseen maailmaan.
Pyhä Henki näyttää uskon silmille näkymättömän maailman asioita, -
joita vain henki voi nähdä, ei liha.
Mitä näit synnytyshuoneessa? - Viime viikot ovat olleet hurjia.
Jumala on vasta aloittanut liikehdintänsä ympäri maailmaa.
Asbury on vasta alkua.
Puhuin puhelimessa ystäväni kanssa, joka on myös herätyssaarnaaja.
Aloin kokea hengessäni synnytystuskia puhuessamme siitä, -
mitä Jumala tekee ympäri maailmaa herätysten ja kirkkautensa kautta.
Edessäni oli äkkiä avoin näky kesken synnytystuskiani.
Olin sairaalan synnytysosastolla.
Koko kerros oli täynnä raskaana olevia naisia.
Äkkiä näin, että huoneita ei ollutkaan merkitty numeroilla, -
vaan raskaana olivat eri osavaltiot.
Kylteissä luki Missouri, Texas, Kalifornia ja New Jersey.
Toisella puolella oli maiden nimiä.
Kaikki ne olivat ottaneet asennon, jossa voisivat synnyttää herätyksen.
Minkä maiden nimiä muistat nähneesi USA:n ohella?
Näin Amsterdamin ja Tanskan ja eri paikkoja Euroopasta.
Lontoo ja Zimbabwe olivat mukana Jumalan suunnitelmassa, -
samoin Brasilia ja Argentiina.
Kutsut niitä kirkkauden keskuksiksi.
Niissä ikään kuin puhkeaa lähde, jonka luokse ihmiset saapuvat, -
nauttivat lähteen pulppuamisesta ja vievät sen mukanaan kotiinsa.
Kerro jumalanpalveluksesta, johon osallistuit Texasin Midlandissa.
Herra siis puhui synnyttävistä kansakunnista.
Kaikki tämä tapahtui helmikuussa. Liikehdintä jatkuu vielä nytkin.
Monessa muussakin collegessa koetaan Jumalan kirkkautta.
Seurakunnissa koetaan sitä.
Sitä koetaan elokuvateattereissa, parkkipaikoilla ja olohuoneissa.
Midlandissa kannoin hengessäni sanaa pian synnyttävistä kansakunnista.
Herra sanoi, että olemme kaupunkien ja kansakuntien synnytysosastolla.
Menin puhumaan tilaisuuteen, jonka oli tarkoitus olla kaksipäiväinen, -
mutta se kesti lopulta viisi päivää, kun kirkkaus ja läsnäolo jatkuivat.
Kristuksen ruumis teki parannusta, synnytti hengessä ja koki yhteyttä.
Jumala ei antanut jatkaa kokousta totuttuun tapaan.
Elämme aikaa, jossa Jumala keskeyttää tavanomaiset rutiinimme.
Mitä tarkoitat, kun kutsut tätä liikehdintää kasvottomaksi?
Koska kukaan muu ei saa kunniaa kuin Jeesus Kristus!
Ei voida sanoa, että joku henkilö olisi saanut herätyksen aikaan.
Jumala yksin vaikuttaa herätyksen -
siellä, missä sydämet ovat nöyriä ja murtuneita ja missä on nälkää.
Kun kuulet puhuttavan nälästä, -
mitä tunteita se sinussa herättää?
Jos nälkäsi ei ole erittäin kova, haluan heti rukoilla kanssasi.
Haluan, että tunnet Jumalan itse.
On eri asia tietää jotakin Hänestä tai uskoa, koska vanhemmat uskovat.
Hänet pitää tuntea omakohtaisesti. Toista rukous ääneen perässäni.
Sinä juuri.
Rakas Jumala. Minä olen syntinen. Anna minulle anteeksi.
Uskon, että Jeesuksen kallisarvoinen veri, -
Jeesuksen ainutlaatuinen veri, -
on ainoa veri, joka saa aikaan tämän ihmeen.
Kaikki syntini on pesty pois, ja minä olen puhdas.
Nyt kun olen puhdas, Jeesus, tule asumaan sisälleni.
Teen Sinusta Vapahtajani ja Herrani.
Katso kameraan ja rukoile lyhyesti.
Nytkin Pyhä Henki liikkuu. Kiitos kirkkaudesta ja läsnäolostasi, Isä.
Se on katsojien yllä, studiossakin.
Anna voimasi ja Henkesi puhaltaa tuoreella tavalla tällä hetkellä.
Vaikuta parantumista, ihmeitä, vapautumista ja läpimurtoja.
Kiitos avoimesta taivaasta -
ja enkeleistä, jotka vapauttavat Jeesuksen kirkkautta ja ilmestystä.
Olette enemmän kuin valmiita -
kokemaan Jumalan kirkkauden uuden tuulen.
Pian Kirkkaus-Torrey palvoo kuin Texasin Midlandissa -
ja pyytää teille pääsyä kirkkauteen ohjelmamme jatkolähetyksessä.
Jatkolähetys on nähtävissä -
osoitteessa sidroth.org/freshwind.
Mutta ennen sitä, -
Torrey, kaiva nyt syvältä.
Haluan kuulla tiedon sanoja noin minuutin ajan.
Näin Herran alkavan vapauttaa eri maissa läsnäoloaan ja kirkkauttaan.
Jumala puhaltaa kaikkialla USA:ssa.
Koen, että Jumala käyttää Charlottea ja Pohjois-Carolinaa, -
ja muita paikkoja, kuten New Yorkia.
Näen, kuinka öljyvuoto on puhkeamassa Floridan yllä.
Jumala alkaa liikkua ympäri USA:ta.
Tanska, valmistaudu. Saat pian loistaa. Valmistaudu, Zimbabwe.
Jumala alkaa liikkua Afrikassa ja Yhdistyneessä kuningaskunnassa.
Joku rukoilee lastensa puolesta.
Läpimurtoja on tulossa lapsille Jooelin kirjan 2. luvun lailla.
Mitä ikinä lapsesi juuri nyt kokee, Herra vapauttaa murtajan voitelun.
Se murtaa masennuksen ja addiktion kahleita tälläkin hetkellä.
Näen, että ihmeitä tapahtuu ja niitä alkaa tapahtua studiossakin.
Jumala parantaa katsojien selkiä ja selkärankoja juuri nyt.
Uniongelmat paranevat. Jumala antaa kirkkauttaan, jotta paranet.
Raamattu sanoo, että Herran voima vaikuttaa sairaiden parantumisen.
Myös ranne- ja sormivaivoja paranee.
Taivuta rannettasi ja sormiasi, niin näet, että olet parantunut.
Jumala ei ole vain hyvä, vaan erittäin...
Lisään vielä muutaman adjektiivin: erittäin, erittäin, erittäin hyvä!
Maailma korostaa eroja välillämme eristääkseen meidät toisistamme.
Raamattu kertoo, että Messias yhdisti juutalaiset ja ei-juutalaiset.
Hän loi uuden ihmisen, uuden ihmiskunnan.
Yhteen tulomme herättää ihmisissä valtavan nälän Jumalaa kohtaan.
Sid Roth löysi Raamatusta avaimen juutalaisten tavoittamiseen.
Uuden ihmiskunnan kautta Jumala tekee ihmeitä ja merkkejä, -
ja koko maailma saa nähdä Jumalan.
Nettisivumme varustavat sinut kertomaan muillekin siitä, -
miten ratkaiseva yhteen tulomme on valtavan herätyksen syntymisessä.
Saat tietoa Israelista, seurakunnan juutalaisista juurista -
ja siitä, miten kaikki kansat tulevat siunatuiksi.
Osoitteessa sidroth.org opit lisää yhdestä uudesta ihmiskunnasta.
Yliluonnollisuudella ei ole rajoja.
Nyt voit vastaanottaa läpimurtosi milloin ja missä tahansa.
Yliluonnollista-ohjelmaverkosto ISN -
tarjoaa suoria lähetyksiä 24/7 mobiililaitteelle tai älytelevisioon.
Voin katsoa ohjelmia, kun haluan.
Treenaan paljon ulkona. ISN kulkee mukanani.
Lataa ilmainen ISN-sovellus.
Ensi viikon ohjelmassa:
Olemme Joshua ja Dee Giles. Kärsitkö demonisista hyökkäyksistä?
Haluatko vapautua painostuksesta? - Liity seuraamme ensi kerralla.
Opetamme sinua erottamaan henget.
Älä anna pimeyden voimien kiehtoa tai kauhistuttaa sinua.
Siirry räjähtävään vapauteen.
Kun lähetät meille rukouspyynnön, -
se tulostetaan ja laitetaan koriin, joka viedään rukoushuoneeseen.
Joka aamu työntekijämme valitsevat itselleen oman pinon.
He lukevat pyynnöt huolellisesti ja rukoilevat jokaista erikseen.
Jos sinä tai joku tuntemasi ihminen tarvitsee rukousta, -
lähetä pyyntösi tähän osoitteeseen -
tai soita tai tekstaa numeroomme.
Suomennos: Katri Filppu